fi fi de fi fi fi fi fi es sl fi fi fi fi id fi de fi fi fi fi fi es sl jbo es fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi it en de fi it fi fi en fi fi fi fi fi fi fi it pt fi pt fi fi fi fi sv fi fi en fi fi en fi fi fi fi fi fi fi it en fi fi en fi fi gl fi fi fi fi fi en fi fi it fi fi en fi fi en fi fi pl fi fi et fi en fi fi ar fi fi fi fi fi fi de th es fi tr fi fi fi fi id fi en en es tr es es
Referenssit | Terveystalo - Fraktio
Terveystalo Pro - asiantuntijasovellus oman työn johtamiseen
Helpotusta lääkäreiden ja terapeuttien arkeen
Helpotimme lääkäreiden ja terapeuttien arkea rakentamalla heille sovelluksen oman työn johtamiseen. Terveystalo Pro on mobiilisovellus, jolla Terveystalon asiantuntijat kuten lääkärit ja terapeutit hallitsevat työlistojaan ja seuraavat palkkioiden maksua. Suunnittelimme ja toteutimme React Native -pohjaisen sovelluksen iOS- ja Android-alustoille tiiviissä yhteistyössä Terveystalon kanssa. Julkaisimme ensimmäisen version kolmessa kuukaudessa, jonka jälkeen olemme jatkokehittäneet sovellusta. Sovellus löysi paikkansa nopeasti ja nyt sitä käyttää säännöllisesti iso osa Terveystalon asiantuntijoista.
Idea sovellukseen syntyi työntekijöiden tarpeesta
Aivan aluksi kartoitimme ja tunnistimme palvelumuotoilun menetelmin lääkärien ja Terveystalon liiketoiminnan tarpeita. Projektissa lähdettiin liikkeelle tilanteesta, jossa Terveystalon asiantuntijat hoitivat työvuoromuutokset aina henkilökohtaisesti lääkäriasiakkuusvastaavien kanssa. Kommunikointi tapahtui mm. sähköpostitse, puhelimitse ja tekstiviestien välityksellä. Projektin tavoitteena oli siirtää työvuorojen hallinta sovellukseen, jotta niiden hallinta olisi nopeaa ja näppärää ajasta ja paikasta riippumatta.
Terveystalo Pron takana on itse asiassa hauska tarina:
Ammattilaiset olivat jo pidempään toivoneet sovellusta oman työn hallintaan ja antaneet siitä palautetta ja ideoita yksiköissä. Kun toimitusjohtaja vieraili yhdessä yksikössämme, yksikön lääkäriasiakkuusvastaava pitchasi muutaman minuutin hissimatkan aikana hänelle sovelluksen idean ja tästä lähti Terveystalo Pron suunnittelu liikkeelle.
Maija Savolainen-Koskinen Development Manager, Terveystalo
Muotoilun avulla tunnistimme keskeisimmät funktiot, joita ammattilaiset haluavat tehdä ajasta ja paikasta riippumatta, kuten tarkastella työlistoja, avata ja sulkea aikoja ja tarkastella palkkioita. Palvelumuotoilun avulla saimme yhdessä Terveystalon tiimin kanssa priorisoitua tulevia toimintoja. Lisäksi oikeita käyttäjiä ja sidosryhmiä osallistamalla saatiin nopeasti oikaistua kehittäjätiimin oletuksia, ja varmistettua että rakennetaan oikeita asioita.
Jotta sovellus palvelisi käyttäjien tarpeita parhaalla mahdollisella tavalla, otimme käyttäjät mukaan sovelluksen suunnitteluun – yksi suunnittelutyön keskeinen osa oli käyttäjähaastattelut.
Käyttäjiltä ei kerätty vain palautetta, vaan heitä haastatteltiin laajemmin ongelmaan liittyen ja samalla selvitettiin kokemuksia sekä ajatuksia sovelluksesta. Lääkäreitä ja terveystalolaisia haastatellaan säännöllisesti uusia toimintoja ja parannuksia suunnitellessamme.
Käyttäjien osallistaminen on ollut erittäin kannattava investointi: siihen on mennyt hyvin vähän aikaa, mutta se on ohjannut kehittämistyötä hyvään suuntaan.
Saimme haastattelujen kautta paljon tärkeää tietoa ja käyttäjät olivat tyytyväisiä, koska kokivat että heidät otettiin tosissaan ja että heidän näkemyksellään ja palautteellaan oli tärkeä rooli kehitystyössä.
Maija Savolainen-Koskinen Development Manager, Terveystalo
Suunnittelimme käyttöliittymää varten oman design systemin. Käytännössä tämä tarkoittaa, että uusia näkymiä on nopeampi suunnitella ja toteuttaa valmiita palikoita kierrättämällä. Sovelluksen visuaalinen ilme ja selkeä logiikka pysyvät design systemin avulla yhdenmukaisena jatkossakin, ja on kierrätettävissä muihin Terveystalon sovelluksiin.
Modernit teknologiat, vahva tunnistautuminen ja integraatiot
Sovellus käyttää vahvaa tunnistautumista pankkitunnusten kautta. Se on integroitu Terveystalon potilastietojärjestelmään, joten kokonaisuus toimii saumattomasti asiantuntijakäyttäjien näkökulmasta. React Native mahdollisti tehokkaan kehitystyön samanaikaisesti iOS- ja Android-laitteille.
Sovelluksesta ei haluttu tehdä liian fancyä, koska tarkoitus on, että käyttäjältä kuluu mahdollisimman vähän ruutuaikaa sovelluksen parissa. Sen tarkoitus on ennen kaikkea helpottaa työntekoa.
Johan Ruokangas Ohjelmistokehittäjä, Fraktio
React Native on osoittautunut mainioksi ja onnistuneeksi teknologiavalinnaksi. Sillä on saatu ketterästi ja nopeasti tehtyä hyvin toimiva sovellus.
Maija Savolainen-Koskinen Development Manager, Terveystalo
Tiivistä ja hedelmällistä yhteistyötä asiakkaan kanssa
Hyvän yhteistyön salaisuus on tiivis päivittäinen yhteistyö sekä avoin keskustelun kulttuuri. Tiimi koostui kahdesta Fraktion ohjelmistokehittäjästä ja yhdestä suunnittelijasta. Lisäksi tiimissä oli asiakkaan omat suunnittelija, kehittäjä, testaaja, tuoteomistaja ja projektipäällikkö. Koko tiimi työskenteli Fraktion toimistolla yhteisissä tiloissa, mikä edesauttoi tiimin yhteistyötä.
Meillä oli hybriditiimi, jossa oli sekä Terveystalon omia tekijöitä, että Fraktion väkeä. Tämä oli hyvä kombinaatio projektin kannalta. Fraktio otti tosi hyvin omistajuuden, Lead Developer ja Scrum Master johtivat teknistä kehitystä. Myös tiimihenkeä ylläpidettiin Fraktion toimesta, mikä takasi hyvän ilmapiirin tiimissä.
–Projektin aikana ei mietitty kuka on missäkin firmassa töissä, vaan töitä tehtiin tiiviinä tiiminä. Retroja järjestettiin säännöllisesti, jotta oli mahdollisuus käsitellä palautetta ja kohdattuja haasteita, joita syntyi kun työtä oli paljon ja aikaa vähän. Onnistumisen kannalta oli erittäin tärkeää, että kaikilla oli mahdollisuus laittaa kaikki työaikansa ja keskittymiskykynsä projektiin, Terveystalon Maija kuvailee tiivistä yhteistyötä.
Meillä oli hybriditiimi, jossa oli sekä Terveystalon omia tekijöitä että Fraktion väkeä. Tämä oli hyvä kombinaatio projektin kannalta. Fraktio otti tosi hyvin omistajuuden, Lead Developer ja Scrum Master johtivat teknistä kehitystä. Myös tiimihenkeä ylläpidettiin Fraktion toimesta, mikä takasi hyvän ilmapiirin tiimissä.
Maija Savolainen-Koskinen Development Manager, Terveystalo
Mobiilisovellus tavoitti nopeasti käyttäjänsä
Sovellus tavoitti nopeasti käyttäjäryhmänsä ja nyt iso osa Terveystalon terveydenhuollon asiantuntijoista käyttää Terveystalo Pro:ta säännöllisesti. Sovellus on palvellut tarkoitustaan hyvin ja sen avulla hoituu nyt jo osa niistä töistä, jotka Terveystalon asiantuntijat hoitivat aikaisemmin asiakaspalvelun kautta.
Meillä oli tiukkana tavoitteena saada Terveystalo Pro lanseerattua Lääkäripäivillä syyskuussa 2019. Kolmen kuukauden kehitystyön jälkeen tavoite saavutettiin ja sovellus esiteltiin käyttäjille. Nyt vuotta myöhemmin sovellusta on ladattu yli 5000 kertaa ja iso osa verkostomme ammattilaisista käyttää sitä aktiivisesti.
Maija Savolainen-Koskinen Development Manager, Terveystalo
Projektin onnistumiseen vaikutti sen aikana käytetyt palvelumuotoilun menetelmät kuten käyttäjätutkimus, konseptointi, ketterät yhteiskehittämisen työpajat, käyttäjäpolku-kaaviot sekä prototypointi.
Teimme nopeita klikkailtavia käyttöliittymäluonnoksia päätöksenteon tueksi.
Testasimme uusia toimintoja varhaisessa vaiheessa sekä käyttäjien että terveystalolaisten kanssa, jotta saimme nopeasti todistettua oletuksiamme oikeiksi tai vääriksi.
Seuraamme jatkuvasti data-analytiikan ja palautteen perusteella, miten sovellusta oikeasti käytetään. Nostamme havaintoja jatkokehityksen pohjaksi.
Sovellusta on ladattu yli 5000 kertaa ja iso osa Terveystalon verkoston ammattilaisista käyttää sitä aktiivisesti.
Kolmen kuukauden kehitystyön jälkeen tavoite saavutettiin ja sovellus esiteltiin käyttäjille.
Tiimillä oli tiukkana tavoitteena saada Terveystalo Pro lanseerattua Lääkäripäivillä syyskuussa 2019 ja näin myös tehtiin.
Lue lisää sovelluksesta Terveystalon sivuilta.
Laita meille viestiä ja jutellaan. Voimme jakaa työkaluja ketterään tekemiseen jo ensimmäisessä tapaamisessa.
+358 45 279 3970
"Odotukset täyttyivät ja ylittyivät" – valmensimme Postia palvelumuotoilusta
Kohdennetumpaa markkinointia persoonatyön avulla
Seppo tekee oppimisesta hauskaa ja motivoivaa
Terveystalo Pro - asiantuntijasovellus oman työn johtamiseen
Räätälöityä Figma-valmennusta Nitrolle – suunnittelutyökalulla sujuvampaa arkea ja tehokkaampia projekteja
24 Center Partner – Mobiilisovellus talotekniikan ammattilaisille
Räätälöity UX/UI-valmennus pilotoi ja kartoitti koulutustarpeita
Verkkopalvelu LänsiAuton liiketoimintastrategisena moottorina
Sivustouudistuksella sisällöt paremmin esille
Reima liikuttaa perheitä ja auttaa pukeutumaan seikkailuihin
Pilvi­konsultointia palvelun skaalau­tuvuuden varmistami­seksi
OmaMehiläinen-verkkopalvelu tuo terveyspalvelut asiakkaan luo
Design Sprint toi nopeasti konkretiaa ja opetti uutta käyttäjien arvosta FCG:lle
Tutkimusdatasta uutta tietoa asiakasymmärrykseen
Työterveyttä niille, jotka ajattelevat työkseen
Telia Esports Series & Assembly Community
Parhaat ilmiöt rakentuvat yhteisöllisyydelle
Verkkopalvelu, joka auttaa tuntemaan asiakkaasi
Kulkupeli lainaan niin suurille kuin pienillekin vesiseikkailuille
WOPI-työkalut yhdistävät osaamisen hankinnan ja kehittämisen
Pihlajalinna auttaa suomalaisia elämään parempaa elämää
Visma Sign säästää 90% allekirjoittamiseen kuluvasta ajasta
Vizor tuo 3D-maailmat webiin
Kyyti tarjoaa kaikki liikkumisen muodot samassa alustassa